[{"text_idx": "#000003", "text": "Tasuta HPV-vaktsiinist loobujad peavad hiljem kaitsesu\u0308sti soovides sadu eurosid maksma"}, {"text_idx": "#000004", "text": "Kuni selle aasta jo\u0303uludeni saavad 13-14-aastased tu\u0308drukud end veel koolio\u0303e juures emakakaelava\u0308hi vastu tasuta vaktsineerida, edaspidi tasub riik ainult 12-aastaste HPV-vaktsiini eest ja u\u0308leja\u0308a\u0308nutel tuleb kaitsesu\u0308stide eest sadu eurosid maksta."}, {"text_idx": "#000005", "text": "SA Tallinna Koolitervishoid juhatuse liige Valentina Hazinskaja ra\u0308a\u0308kis ERR-ile, et emakakaelava\u0308hi vastane vaktsiin tehakse nii noorelt seepa\u0308rast, et ko\u0303ige to\u0303husam on kaitse siis, kui inimesel ei ole veel kokkupuudet viirusega olnud."}, {"text_idx": "#000006", "text": "Eestis alustati selle haiguse vastu vaktsineerimist eelmisel aastal ja kui mo\u0303nes riigis vaktsineeritakse nii tu\u0308drukuid kui poisse, siis meil on riik otsustanud seda vo\u0303imalust pakkuda ainult tu\u0308drukutele."}, {"text_idx": "#000007", "text": "\"Esialgu oli kaks aastat lubatud sihtru\u0308hmaks 12-, 13- ja 14-aastased, aga alates ja\u0308rgmise aasta 1. jaanuarist saab tasuta vaktsineerida ainult 12-aastaseid tu\u0308drukuid,\" so\u0303nas Hazinskaja, kelle so\u0303nul on otsuse taga ilmselt majanduslikud po\u0303hjused."}, {"text_idx": "#000008", "text": "Need, kes jo\u0303uavad veel sel aastal esimese vaktsiinidoosi a\u0308ra teha, kuid on ja\u0308rgmise doosi ajaks tuleval aastal juba u\u0308le 12-aastased, saavad ka teise doosi tasuta."}, {"text_idx": "#000009", "text": "Hazinskaja ma\u0308rkis, et pakutavast vo\u0303imalusest tasub kinni haarata, sest omal kulul vaktsineerida on u\u0308sna kallis. Kui 12-, 13- ja 14-aastastele on vaja teha kaks doosi, siis alates 15. eluaastast juba kolm doosi vaktsiini, kuid u\u0308ks doos maksab so\u0303ltuvalt apteegist 130-135 eurot."}, {"text_idx": "#000010", "text": "\"Mina vaktsineerisin oma lapselapse mo\u0303ni aasta tagasi raha eest, sest me siiski otsustasime, et tervis on kallim kui raha,\" ra\u0308a\u0308kis koolitervishoiu eestko\u0303neleja."}, {"text_idx": "#000011", "text": "Ta ma\u0308rkis, et HPV-l on sadakond tu\u0308u\u0308pi. Vahel suudab organism ka ise viirusest jagu saada, kuid alati see ei o\u0303nnestu ning see so\u0303ltub ka viirusetu\u0308u\u0308bist, sest osa neist on kahjulikumad ja osa toovad va\u0308hem kahju."}, {"text_idx": "#000012", "text": "Eestis on haigestumus ja suremus emakakaelava\u0308hki Euroopa ko\u0303rgeim. Enne alaealiste vaktsineerimist peavad lapsevanemad selleks kirjaliku no\u0303usoleku andma. Hazinskaja ra\u0308a\u0308kis, et vaktsiinivastaste propaganda on selle vaktsiini puhul olnud u\u0308sna suur, kuid enamik inimesi suhtuvad siiski rahumeelselt ja realistlikult.Vaktsineerimisskeem koosneb alla 15-aastastele kahest vaktsiinidoosist, mille vahele peab ja\u0308a\u0308ma kuus kuni 13 kuud. Need lapsevanemad, kelle tu\u0308tred on vanuses 13-14, peaksid oma no\u0303usoleku koolio\u0303ele andma kindlasti vo\u0303imalikult ruttu, et vaktsineerida saaks veel enne jo\u0303uluvaheaja algust."}, {"text_idx": "#000013", "text": "HPV-vaktsiin on parim teaduslikult to\u0303estatud viis kaitsta tu\u0308tarlapsi HPV ja sellest po\u0303hjustatud va\u0308hi eest. Alates 2018. aasta algusest on riikliku immuniseerimiskava raames Tallinna Koolitervishoiu koolio\u0303ed vaktsineerinud 60 protsenti 2003.-2005. aastal su\u0308ndinud tu\u0308tarlastest. Paraku ei andnud umbes kolmandik vanematest luba laste va\u0308hivastaseks vaktsineerimiseks."}, {"text_idx": "#000014", "text": "2006. aastal su\u0308ndinud tu\u0308tarlastest oli aasta alguse seisuga vaktsineeritud 45 protsenti."}, {"text_idx": "#000015", "text": "SA Tallinna Koolitervishoid on Eesti suurim koolio\u0303desid u\u0308hendav organisatsioon, kus to\u0308o\u0308tab ligi 80 koolio\u0303de."}, {"text_idx": "#000016", "text": "Emakakaelava\u0308hi diagnoosi saanud Marit Rehepapp: iga hetk on nu\u0308u\u0308d palju va\u0308a\u0308rtuslikum"}, {"text_idx": "#000017", "text": "Koolio\u0303dede argipa\u0308ev: kadunud vaktsineerimisandmete tagaajamine"}, {"text_idx": "#000018", "text": "HPV-vaktsiini mo\u0303ju on na\u0308ha juba ku\u0308mne aastaga"}, {"text_idx": "#000019", "text": "Soome tu\u0308drukute uuring: HPV vaktsiin ei tekita ko\u0303rvaltoimena teisi haigusi"}, {"text_idx": "#000020", "text": "HPV vaktsiin on tu\u0308drukutele tasuta, kuid hiljem tasuline vaktsiinist loobujaile"}, {"text_idx": "#000021", "text": "Suur analu\u0308u\u0308s: HPV vaktsiin on ohutu ja to\u0303hus"}, {"text_idx": "#000022", "text": "HPV vaktsiin ei ole teistest vaktsiinidest ohtlikum"}, {"text_idx": "#000023", "text": "Olematu organisatsiooni vaktsiinitrollid pommitavad koole anonu\u0308u\u0308mkirjaga"}, {"text_idx": "#000025", "text": "TalTech alistas lo\u0303pusekundite viskest Riia VEF-i"}, {"text_idx": "#000027", "text": "Slovakkia valimistel jagavad vo\u0303rdselt toetust vasakpoolsed ja tsentristid"}, {"text_idx": "#000037", "text": "Vandeadvokaat: on toimumas liikumine, mis va\u0308ljendusvabadust u\u0308ha enam piirab"}, {"text_idx": "#000040", "text": "Valitsus on kokku leppinud suhkrumaksus, kuid mitte selle sisus"}, {"text_idx": "#000041", "text": "Ko\u0303lvart erakonnast lahkujatest: Karilaid isegi ei vastanud mu ko\u0303nedele"}, {"text_idx": "#000048", "text": "Turu raamatumessil tutvustatakse ka va\u0308rsket eesti kirjandust"}, {"text_idx": "#000055", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000057", "text": "Narva suurim kasside varjupaik peab loomade arvu poole vo\u0303rra va\u0308hendama"}, {"text_idx": "#000058", "text": "Slovakkia valimised vo\u0303ivad muuta riigi va\u0308lispoliitikat"}]